LeroyDyer/wikipediaSW huggingface dataset:
Missy Elliott

Melissa Arnette Elliott (amezaliwa tar. 1 Julai 1971) ni msanii wa rekodi, mtayarishaji, mwigizaji na mwanachama wa zamani wa bendi ya Sista kutoka nchini Marekani. Anafahamika zaidi kwa jina lake la kisanii kama Missy "Misdemeanor" Elliott. Akiwa na mauzo ya zaidi ya milioni saba kwa Marekani pekee, ni rapa wa kike pekee kuwa na albamu sita zilizotunukiwa platinamu na RIAA, ikiwa pamoja na moja kuwa na platinamu maradufu,  Under Construction. Mpaka sasa, rapa huyu ameuza zaidi ya rekodi milioni 16 kwa hesabu ya dunia nzima.

Elliott anafahamika kwa mfululizo wake wa vibao vikali na video mbalimbali za muziki ikiwa ni pamoja na "The Rain (Supa Dupa Fly)", "Hot Boyz", "Get Ur Freak On", "One Minute Man", "Work It", "Gossip Folks", "Pass That Dutch", "Lose Control" na "Ching-a-Ling". Kwa namna moja au nyingine, Elliott amefanya kirefu akiwa kama mtunzi wa nyimbo na mtayarishaji kwa wasanii wengine, vyote akiwa peke yake na mtayarishaji wake na rafiki wa utotoni mwaka - Timbaland. Kazi za utunzi na utayarishaji za Elliott kwa wasanii kadhaa wengine ambao wakubwa ni pamoja na  Aaliyah, Mya, Lil' Kim, Danity Kane, Mariah Carey, Keyshia Cole, Lil' Mo, Christina Aguilera, Tamia, Mary J. Blige, SWV, Beyoncé, Nelly, Ciara, TLC, Total, Jennifer Hudson, Fantasia, Nicole Wray, Pussycat Dolls, Nelly Furtado, Paula Cole, Jazmine Sullivan, 702, Blaque, Adina Howard, LeToya, Busta Rhymes, Ruslana, T-Pain, Janet Jackson, Tweet, Eve, Da Brat, Fabolous, Ginuwine, ODB, Kanye West, Static Major, Lil Wayne, Ghostface Killah, Nas, Jay-Z, Eminem, 50 Cent, Trina, Ms. Jade, Lady Luck, Omarion, Justin Timberlake, Angie Stone, Magoo, Monica, Faith Evans, Kelly Price, MC Lyte, Madonna, Brandy, Melanie Brown, Blu Cantrell, Notorious B.I.G., Diddy na Timbaland.

Maisha ya awali na kazi

Maisha ya awali

Diskografia

Albamu
 Supa Dupa Fly (1997)
 Da Real World (1999)
 Miss E… So Addictive (2001)
 Under Construction (2002)
 This Is Not a Test! (2003)
 The Cookbook (2005)
 Block Party (2010)

Ziara
 Lilith Fair (1998)
 Verizon Ladies First Tour (akiwa na Beyoncé na Alicia Keys) (2004)

Albamu za Kompilesheni
 Respect M.E. (2006)

DVD
 Hits of Miss E… The Videos Vol.1 (2001)
 Recipe of Hits: Music Video Anthology (2005)

Filmografia

Televisheni

Filamu

Tanbihi

Marejeo

Viungo vya Nje
 Official website
 

Waliozaliwa 1971
Wanamuziki wa Marekani
Washindi wa Tuzo za Grammy
Watu walio hai
Aaliyah

Aaliyah Dana Haughton (16 Januari 1979 – 25 Agosti 2001) alikuwa msanii wa rekodi, mwigizaji, na mwanamitindo kutoka nchini Marekani. Alijulikana sana kwa jina la kisanii kama  Aaliyah. Aaliyah alizaliwa mjini Brooklyn, New York, na kukulia mjini Detroit, Michigan. Wakati wa umri wake wa awali, amepata kuonekana kwenye kipindi cha televisheni cha  Star Search na kutumbuiza kwenye onyesho hilo na Gladys Knight. Akiwa na umri wa miaka 12, Aaliyah aliingia mkataba na Jive Records na Blackground Records na mjomba wake, Barry Hankerson. Akamtambulisha kwa R. Kelly, ambaye baadaye akaja kuwa mshauri wake, vilevile mtunzi na mtayarishaji wake kiongozi wa albamu yake ya kwanza, Age Ain't Nothing But a Number. Albamu iliweza kuuza nakala milioni mbili kwa nchini Marekani na kutunukiwa platinamu mbili na Recording Industry Association of America (RIAA). Baada ya kukumbwa na mshtaka ya ndoa haramu na Kelly, Aaliyah akavunja mkataba wake na Jive na badala yake kuingia mkataba na studio ya Atlantic Records.

Aaliyah amefanya kazi na watayarishaji kama vile Timbaland na Missy Elliott kwa ajili ya albamu yake ya pili ya One in a Million; imeuza nakala milioni mbili kwa nchini Marekani na nakala zaidi ya milioni nane kwa hesabu ya dunia nzima. Mnamo mwaka wa 2000, Aaliyah amepata kuonekana kwenye filamu yake ya kwanza -liokwenda kwa jina la Romeo Must Die. Amechangia kibwagizo cha filamu hiyo, ambacho ni "Try Again". Wimbo ulishika nafasi ya juu kwenye chati za Billboard Hot 100 katika airplay pekee, inamfanya Aaliyah kuwa msanii wa kwanza kufaula hivi katika historia ya Billboard. "Try Again" imepata kushindinishwa kwenye Grammy Award kwa ajili Msanii Bora wa Kike wa R&B.

Diskografia

Albamu za Studio
 Age Ain't Nothing But a Number (1994)
 One in a Million (1996)
 Aaliyah (2001)

Kompilesheni
 I Care 4 U (2002)
 Ultimate Aaliyah (2005)

Tanbihi

Marejeo

Viungo vya Nje
 Official website
 
 

Waliozaliwa 1979
Waliofariki 2001
Waigizaji filamu wa Marekani
Wanamuziki wa Marekani
Mamlaka ya Viwanja vya Ndege ya Kenya

Mamlaka ya Viwanja vya Ndege ya Kenya (kwa Kiingereza: Kenya Airports Authority: kifupi: KAA) ni taasisi inayomiliki viwanja tisa vya ndege nchini Kenya. Inahusika pia kutoa vibali kwa viwanja vya ndege vya binafsi. 

Mamlaka ya Viwanja vya Ndege ya Kenya ilianzishwa kwa sheria ya bunge katika mwaka wa 1992. Sheria hiyo ya KAA Act, kifungu cha 395, hueleza nguvu na utendaji wa mamlaka.

Mali ya KAA

Viwanja vikubwa
 Uwanja wa Ndege wa Kimataifa wa Jomo Kenyatta - Nairobi
 Uwanja wa Ndege wa Kimataifa wa Moi - Mombasa
 Uwanja wa Ndege wa Eldoret - Eldoret
 Uwanja wa Ndege wa Wilson - Nairobi
 Uwanja wa Ndege wa Kisumu - Kisumu

Viwanja vidogo
 Uwanja wa Ndege wa Lokichoggio - Lokichoggio
 Uwanja wa Ndege wa Malindi - Malindi 
 Uwanja wa Ndege wa Manda - Manda
 Uwanja wa Ndege wa Ukunda - Diani Beach

Angalia pia 
Orodha ya viwanja vya ndege nchini Kenya

Viungo vya nje 
Kenya Airports Authority

Viwanja vya ndege nchini Kenya
Mashirika ya serikali ya Kenya
Usafiri wa Kenya
Orodha ya balozi nchini Kenya

Hii ni orodha ya balozi nchini Kenya. Kwa sasa kuna balozi/misheni za kidiplomasia 84 jijini Nairobi, na konsulati mbili jijini Mombasa. Konsulati zisizo rasmi hazijaorodheshwa hapo chini:

Balozi katika jiji la Nairobi

Viwakilishi vingine jijini Nairobi
 Uwakilishi

Konsulati

Konsulati jijini Mombasa
 Konsulati- Jumla
 Konsulati

Marejeo
Wizara ya Mambo ya Nje ya Kenya 

Kenya
Orodha
Toyota WILL

Toyota  WILL  ni mfululizo wa pekee wa magari ya kampuni ya Toyota ulioanzishwa kwa kuhudumia masoko yaliyo nje ya masoko ya kawaida ya kampuni hii. Huwa na magari aina tatu ya kibinafsi , kwa kuzingatia ufundi wa Toyota. Mtindo huu ulitengenezewa masoko ambayo hayakushughulikiwa na Toyota na kugundua vile magari ambayo si ya kawaida yanavyouza. Jamii ya Scion ya Amerika hutumia dhana sawa.

WILL Vi 
Toyota  WILL  Vi  ni gari dhabiti, inayochanganya mitindo ya magari tofauti. Mataa ya mbele na boneti huwa sawa na Citroen C2, wakati kioo cha nyuma ni sawa na magari kutoka miaka ya 1960 kama vile 105E Ford Anglia na Citroen Ami 6, na ya paa ya mtindo wa kijikunja na buti swa na Renault 4CV Gari ina gia ya kujiendesha na kiti aina ya benchi katika mbele katika benchi kupasuliwa mbele, na injini ya 2NZ 1300 cc kutoka Vitz / yaris ambayo ni msingi yake.

WILL VS 
Kaka yake mkubwa Vi, Toyota VS WILL  ilikuwa miaka mbele na wapinzani katika miundo iliyoanzishwa mwaka wa 2001.

Katika miaka ijayo, magari mengine kadhaa yamechukua miundo ya Will VS , hasa Vauxhall Astra 2004 na Renault Megane. Uvuvio wa mtindo wa WILL VS inasemekana kutoka Lockheed F-117 Nighthawk Stealth Fighter. Pamoja na mafanikio yake katika soko ya Kijapani , ambapo WILL VS ilikuwa na mkunjo,mtindo huu haukuuzwa ng'ambo. Uundaji wa VS iliisha mwaka wa 2004 na mfano wa kuiga haukutolewa ambao ulikata tamaa ya mashabiki. Hata hivyo, baadhi husema kwamba kulikuwa hakuna haja ya kuiga VS WILL angalau kwa muongo kwa kuwa muundo wake ulikuwa maarufu ambao baadhi ya magari ya hivi karibuni yanaiga muundo huu. Hii ni pamoja na muundo wa sura, aerodynamic Anglès, Projector-style miundo ya mataa (kama mapinduzi katika 2001), kidhibiti mbio na taa ya LED.

WILL VS ilikuja ikiwa na aina tatu ya trimu Iliyo juu katika mitindo hiyo ilikuwa na magurudumu ya mchanganyo wa chuma ,taa za ukungu, vifaa vya mwili na gia aina zote. Mitindo iko katika gia ya automatiki ya aina zote na ya kuendeshwa ya spidi sita, ikipewa nguvu na injini ya Toyota ya 1800cc VVT-I inatoa 140 HP au injini ya VVTL-I inayotoa 180 HP, ambayo ni kitengo ndani ya Toyota Celica.

WILL VS pengine itakumbukwa kama moja ya magari chache yenye dhana yaliyoundwa, angalau 4,000 ziliuzwa.

WILL Cypha 
WILL Cypha iliundwa kati ya mwaka wa 2002-2005. Ilikuwa na viungo sawa, pamoja na injini za 1,3-lita 2NZ na 1,5-lita 1NZ , pamoja na Ist. Mtindo wake wa maendeleo unaonekana katika Vitz / yaris, lakini una mkunjo maarufu. Vipengele vinavyogundulika ni taa ,kioo cha nyuma, na kuipa mtazamo wa Renault megane II, na mataa ya mbele tofauti ambayo mataa ya nne ya upande yaliyopangwa na mstari. Sura ya ndani ilitumia mandhari ya duara, pamoja na vipului vya mlango ni vya duara

Picha 

Magari ya Toyota
Sekta ya Anime

Sekta ya anime imeendelezwa kwa kiasi kikubwa katika miaka michache iliyopita, hasa nje ya Ujapani. Imeenea kwa kasi duniani kote, pamoja na ongezeko kubwa katika kupatiwa kwa leseni zinazopatia kibali cha kuonyesha vipindi na filamu kwa maeneo mengi, vituo vya anime kama Animax pia vimeendelezwa. Animax kinakubaliwa kuwa kituo kikuu miongoni mwa vingine kinachotangaza vipindi siku nzima katika ulimwengu,  kinatangaza vipindi vya anime katika Ujapani, Taiwan, Hong Kong, Filipino, Bara Hindi, Marekani ya Kusini na Korea ya Kusini.

Leseni 
Wamiliki wa anime katika Ujapani wamekuwa wakiuza leseni ya vipindi vyao kwa ajili ya matumizi ya nje ya Ujapani tangu angalau miaka ya 1960, zoezi hili lilikuwa la kawaida katika Marekani mwishoni mwa miaka ya 1970 na mwanzoni wa miaka ya 1980, vipindi kama Gatchaman na Captain Harlock vilipata leseni kutoka makampuni ya Kijapani kwa ajili ya usambazaji katika masoko ya Marekani, mara nyingi baada ya mabadiliko makubwa kwa mfululizo ya hadithi. Mwenendo wa usambazaji wa anime nchini Marekani iliendelea katika miaka ya 1980 kufuatia kupewa kwa leseni ya vipindi kama vile Voltron na 'uumbaji' wa vipindi kama vile Robotech kupitia matumizi ya mifululizo ya hadithi yaliyotengwa awali.

Katika miaka ya mwanzonzi mwa 1990, makampuni kadhaa yalianza kununua leseni ya vipindi yaliyolengwa kwa watu wazima. Baadhi, kama AD Vision na Central Park Media na nyingine, yalipata mafanikio na yakaendelea na kuwa wachezaji wakubwa katika soko ya anime nchini Marekani. Wengine, kama vile AnimEigo, walipata mafanikio kidogo zaidi. Makampuni mengi yaliyoanzishwa na kampuni ya asili ya Ujapani hayakupata mafanikio na baada ya kusambaza vipindi vichache yalikomesha biashara.

Udhibiti wa Leseni 
Anime hasa hutozwa na makampuni kutoka Ujapani, kwa ajili hii inabidii vipindi hivi vipate leseni katika maeneo mengine ya dunia ili yaonyeshwe kufuatia sheria. Leseni ni ghali mno na makampuni hulipa hadi $ 20,000 kwa kila kipindi katika mfululizo ya vipindi ya idadi ya 13 hadi zaidi ya 100. Hapa ni baadhi ya makampuni makubwa yanayolipia leseni katika maeneo tofauti.

Eneo la 1 (Marekani & Kanada) 
 4Kids Entertainment
 Adv Films
 AN Entertainment
 Animeigo
 Bandai Entertainment
 Central Park Media (US Manga Corps) (ilifungwa)
 Columbia Tristar
 FUNimation Entertainment
 Geneon (Sasa husambazwa kupitia FUNimation)
 ImaginAsian
 Manga Entertainment
 Media Blasters (pia Anime works)
 The Right Stuf
 Sony Pictures Entertainment
 Synch-Point
 Urban Vision
 Dvs Media
 Walt Disney Pictures

Eneo la 2 (Ulaya) 
 Animax
 Adv Films
 Beez Entertainment
 MVM Entertainment
 Manga Entertainment
 Optimum Releasing
 TokyoPop

Eneo la 3 (Asia) 
 Animax
 Hero TV (tanzu wa ABS-CBN)
 Odex

Eneo la 4 (Australia, Mexico, New Zealand) 
 Madman Entertainment
 Siren Visual
 Alter Films

Maeneo mengine (Amerika ya Kusini, Afrika, nk) 
 Animax

Angalia Pia 

 Orodha ya makampuni anime

Vidokezo na marejeo 

Sekta ya Anime
Uchumi wa Japani
Cassie (albamu)

Cassie   ni albamu ya kwanza ya mwimbaji Cassie, iliyotolewa na Bad Boy Records na Next Selection huko nchini Marekani mnamo tar. 8 Agosti 2006.

Utayarishaji
Ryan Leslie alitayarisha kipande kikubwa cha albamu hii, ambayo ni mchanganyiko wa muziki wa kisasa, pop na R & B. Cassie alisema katika mahojiano, "Mimi ninaweza ku-rap, kuimba R & B, nyimbo za polepole na vitu ambavyo wasichana hupenda, nina wimbo ambayo niliimba pamoja na wasichana wangu wa bendi iitwayo Pretty Boys.  Alitoa shukrani zake kwa utamaduni wake wa Kifilipino kwa kutumia OPM sounds katika baadhi ya nyimbo.

Chati
Cassie  ilifika namba nne kwenye chati ya Marekani ya Billboard  200 kwa kuuza nakala 100,374 katika wiki yake ya kwanza. Ilikaa kwenye nyimbo bora ishirini kwa wiki mbili, katika nyimbo bora arobaini kwa wiki tatu na kwenye chati kwa wiki kumi. Mpaka Aprili 2008, albamu hii imeuza nakala 321,000.  Single ya kwanza kwenye albamu hii, "Me & U", ilifika namba ya tatu kwenye Billboard  Hot 100 na ilikuwa katika nyimbo bora ishirini katika nchi nyingine sita. Single ya pili, "Long Way 2 Go", haikufanya vizuri kama "Me & U" nchini Marekani, ikifikia tu namba tisini na saba kwenye chati za Hot 100. Video yake, hata hivyo, ilifika namba tatu kwenye TRL ya MTV  na ilifanya vizuri nchini Uingereza kwa kufika namba kumi kwenye UK Singles Chart.

Singles
 "Me & U" Imetolewa kama single kutoka albamu hii mnamo 16 Mei 2006.
 "Long Way 2 Go" Imetolewa kama single ya pili ya albamu hii mnamo Septemba 2006.
 Single ya tatu ilikuwa inasemekana kuwa ama "Ditto", "Call U Out", au "Kiss Me", lakini ikatolewa kwa ajili ya mauzo ya chini.

Nyimbo zake
 "Me & U" 3:12
 "Long Way 2 Go" 3:40
 "About Time" 3:33
 "Kiss Me" (akimshirikisha Ryan Leslie) 4:07
 "Call U Out" (wakimshirikisha Yung Joc) 3:32
 "Just One Night" (akimshirikisha Ryan Leslie) 4:06
 "Hope You're Behaving" (Interlude) 0:36
 "Not With You" 3:17
 "Ditto" 3:34
 "What Do U Wanna" 3:13
 "Miss Your Touch" 2:33
 "When Your Body Is Talking" (Kijapani Bonus Track)
 "Can't Do It Without You" (Kijapani Bonus Track)

Wafanyikazi
 Eric Archibald Vivian - Stylist
 Cassie - vocals, background vocals
 Chris Gehringer - mastering
 Akisia Grigsby - design, creative director
 Kevin Krouse - engineer, mixing
 Charlie Langella - photography
 Ryan Leslie - piano, arranger, programming, vocals, producer, engineer, executive producer, mixing, instrumentation
 Galadriel Masterson - vocals, engineer
 Gwendolyn Niles - executive producer, A & R, project manager
 Harve Pierre - executive producer
 Hopey Rock - guitar, vocals, andisi
 Ed Woods - mtaarishaji
 Brandee wadogo - kinubi

Marejeo

Albamu za 2006
Albamu zilizotayarishwa na Ryan Leslie
Bad Boy Records Albamu
Albamu za Cassie
Embakasi

Embakasi ni mtaa wa Nairobi, mji mkuu wa Kenya. Uko mashariki mwa katikati ya jiji. Ni mtaa wa makazi na wengi wa raia wanaoishi humo ni wa mapato ya daraja la pili la wastani. Ni kata ya eneo bunge la Embakasi Mashariki, kaunti ya Nairobi.

Uwanja wa Kimataifa wa Jomo Kenyatta, uwanja wa ndege mkuu Nairobi uko Embakasi na ulijulikana kama Embakasi Airport  wakati ulipofunguliwa mwaka wa 1958.

Tarafa ya Embakasi 
Embakasi pia ni jina la utawala la tarafa mjini Nairobi. Imegawanywa katika maeneo yafuatayo (sensa ya 1999)
Dandora
Embakasi
Kariobangi South
Kayole
Mukuru Kwa Njenga
Njiru
Ruai
Umoja

Tukio
Katika masaa ya asubuhi ya 27 Januari 2008, Mbunge wa Eneo Bunge la Embakasi, Mugabe Were alipigwa risasi na washambulizi wawili na kufa. Kulingana na taarifa za habari, Mugabe alikuwa tu amewasili katika boma yake wakati aliposhambuliwa akiwa bado katika gari lake, kabla ya lango kufunguliwa. Mugabe alichaguliwa kuwa mjumbe wa Orange Democratic Movement, chama cha upinzani nchini Kenya. Uvumi kuhusu uwezekano wa mauaji haya kuwa ya kisiasa bado unazingira kifo hiki katika mgogoro uliotokea kuhusu uchaguzi wa rais wa tarehe 27 Desemba 2007.

Marejeo

Viungo vya nje
 FallingRain Map - elevation = 177m (alama nyekundu ni reli)

Mitaa ya Nairobi
Kata za Kenya
kaunti ya Nairobi
Dandora

Dandora ni mtaa ulio mashariki mwa Nairobi, mji mkuu wa Kenya. Ni sehemu ya tarafa ya Embakasi. 

Dandora ilianzishwa mwaka wa 1977, kwa mchango wa fedha kiasi kutoka kwa Benki ya Dunia ili kutoa makazi ya hali ya juu   Hata hivyo, mtaa huu umegeuka na kuwa duni na wenye uhaba mkubwa wa ajira. Biwi la Nairobi la kutupa taka liko Dandora, na pengine husababisha matatizo ya afya kwa wakazi wa mtaa huu. 

Mabwawa ya oksijeni ya Dandora, vipengele maarufu kwenye picha za satelaiti za eneo hilo, ndio eneo kuu la Nairobi la kusafisha maji taka na hufululiza maji yake katika Mto Nairobi.

Dandora iliorodheshwa na Taasisi ya Blacksmith kama moja ya maeneo yenye uchafu mwingi zaidi duniani.

Hivi majuzi, vikundi vingi vya muziki wa aina ya hip hop ya Kikenya vimeibuka kutoka Dandora, kwa mfano Kalamashaka. Utamaduni wa Hip Hop umeendeleza na kuchukua jukumu muhimu katika mtaa wa Dandora hivi kwamba wasanii wengi wameamua kutumia hip hop kama nguvu za kijamii zenye mwelekeo bora. Ziara ya hivi majuzi ya kundi la wasanii wa hip hop la Marekani Dead Prez kumeongezea kutazamwa kwa makini hali ya umaskini wa Dandora. "Hip-hop ni chombo chenye nguvu tunachoweza kutumia kuelimisha wale walio katika giza hivyo kama msanii akinyanyua kipaza sauti na kuroga kuhusu utajiri na vifaa vya urembo  wakati jamii yake ni maskini sana basi yeye anawadanganya watu kwa sababu kile anachoimba kuhusu si kweli. Jamii zetu ni maskini hatuna chochote hivyo basi kwa nini tuimbe kuhusu mambo ambayo si hatuna. Makampuni makubwa yanatohadaa hivyo hatupaswi kuanguka katika mtego wao kwa urahisi, "alielezea mwanachama wa Dead Prez wakati wa ziara yao. Hatimaye Dandora imeanza kupata kasi katika kupata makini kwa masuala ya kibinadamu na mazingira katika makazi hayo duni

Marejeo

Mitaa ya Nairobi
Article One

Article One ni bendi ya Kikristo kutoka Kanada hasa London, Ontario. Bendi lenyewe linahusu:
 Nathan Piche(mwimbaji,mchezaji gitaa)
 Matt Piche(mwimbaji)
 Dave DeSmit(mchezaji ngoma)
 Nolan Verner(mchezaji gitaa)

Historia 
Nathan na Matt Piche walikuwa wamelelewa katika familia ya wanamuziki. Wazazi wao walikuwa walimu wa muziki na dada yao alikuwa gwiji wa kucheza gitaa. Baba yao alikuwa mwanamuziki wa Kikristo ambaye alizuru nchi nzima kama msanii pekee yake,yaani bila bendi. Matt alianza kucheza ala ya muziki akiwa umri wa miaka mitano na Nathan akaanza mwaka mmoja baadaye. Masomo ya muziki kwa Dave DeSmit's yalianza katika shule ya msingi. Matt started playing violin when he was five years old and Nathan started playing piano a year later.

Jina
Hapo awali walijiita Appertain Display. Baadaye,bendi lilichukua jina lake la sasa kutoka makala ya kwanza ya Azimio la Haki za Binadamu yaliyoonyeshwa na bendi la U2 katika ziara yao ya Vertigo. Makala hayo yanasema "Wanadamu wote wamezaliwa huru na sawa katika heshima na haki.Wamejaliwa na akili dhamiri na nafsi,na wanastahili kutendeana vitendo kwa roho ya undugu."

Diskografia

Albamu
Hapo tarehe 8 Mei 2007,walitoa albamu yao ya studio kwa kupitia studio ya Inpop Records Albamu yao ya pili ilitolewa tarehe 27 Mei 2008. Toleo spesheli la albamu yao ya pili lilitolewa Ujapani lilikuwa na wimbo unaoitwa In no time at all kutoka albmau yao ya kwanza ukiwa wimbo wa kuongezwa katika albamu hiyo.

Nyimbo Zao
Wimbo waoWithout You I'm Not Alright ulifika # 8 katika chati ya nyimbo za kisasa za Kikristo nchini Marekani (Juni 2008). Taken By The Storm uliingia katika nyimbo bora kumi katika chati ya chati ya nyimbo za kisasa za Kikristo nchini Marekani. "Taken By The Storm" climbed into the Top 10 on the U.S. Contemporary Christian Music chart.

Nyimbo katika albamu za kompilesheni
 Launch: Inferno, "Slow Down" (CMC, 2007)
 YourMusicZone.com #1s, "Say It Again" (CMC, 2007)
 Canada Rocks, "Without You (I'm Not Alright)" (CMC, 2008)
 Sea to Sea: Christmas, "One Gift" (Lakeside, 2009)

Tuzo 
GMA Canada Covenant Awards
 2006 washindani katika tuzo ya Wanamuziki wapya wa mwaka.
 2008 Albamu ya Nyimbo za Kisasa za Kikristo kwa albamu yao ya: Colors and Sounds
 2008 washindani, Wimbo wa Kisasa wa mwaka: Without You (I’m Not Alright)

Tuzo za Juno
 Washindani wa tuzo ya Juno 2009, Albamu ya nyimbo za kisasa za Kikristo: Colors and Sounds

Ziara 
Reign In Us (Marekani na Kanada) pamoja na Starfield 2009
Rock What You Got (Marekani) wakiwa pamoja na Superchick na Stellar Kart - 2008
Newsboys GO Marekani) - 2008
Shoutfest (Marekani) -  2007

Marejeo

Viungo vya nje 
 Tovuti Rasmi 
 

Muziki wa Kikristo
Wanamuziki wa Kanada
London, Ontario
Malcolm Guthrie

Malcolm Guthrie (10 Februari 1903 - 22 Novemba 1972) alikuwa profesa wa Lugha za Bantu.

Anajulikana kwa uchambuzi wa Lugha za Kibantu katika makala ya Guthirie 1971, ambayo yamebaki makala muhimu hadi leo ingawa yamezeeka.

Maisha

Kuzaliwa
Malcolm alizaliwa Hove, Sussex, Uingereza.

Baba yake alikuwa ametokea Uskoti na mama yake Uholanzi.

Makala yake
Makala yake ni Comparative Bantu ambayo yalichapishwa katika matoleo manne:
Toleo la kwanza: mwaka wa 1967
Toleo la Pili: 1971
Toleo la Tatu na la Nne: 1970.

Matoleo haya yanatoa ainisho la jumla la Lugha za Bantu na pia kuyapa muundo mpya makala ya Proto Bantu kama Lugha itarajiwayo ya familia ya Kibantu.

Muundo wake mpya
Katika muundo wake mpya wa makala hiyo, Guthrie alitoa data kutoka 'Lugha 28 za majaribio' ambazo zilichaguliwa bila mpangilio maalumu.

Malalamiko yametolewa, kwa mfano na Möhlig, kwamba jambo hili linafanya makala yake kuwa ya kutotegemewa, kwa vile lugha zilizoundwa upya, na hivyo ukoo unaweza kuwa tofauti kutoka iwapo mmoja atabadilisha chaguo la lugha.

Guthrie pia alichapisha kwa ukubwa kuhusu lugha nyingi za Kibantu, ikiwemo Lingala, Baemba, Mfinu na Lugha ya Teke.

Tazama Pia
 Achilles Emile Meeussen
 Lugha za Kibantu
 Lugha ya Kisii

Virejeleo

Waliozaliwa 1903
Waliofariki 1972
Lugha za Kibantu
Wataalamu wa Uingereza
Margaret Okayo

Margaret Okayo (alizaliwa Masaba (Migori), 30 Mei 1976) ni mwanariadha wa mbio za marathon aliye na ufanisi mkuu nchini Kenya. Ameshinda mataji mengi katika mbio hizo.

Maisha

Elimu
Aligundua talanta yake ya riadha akiwa katika shule ya msingi. Alisoma katika Shule ya Sekondari ya Itierio, iliyomo mjini Kisii mnamo 1993. Alijiunga na kitengo cha askari wa magereza cha Kenya mnamo 1995, ambapo aliendelea kuitunza talanta yake.

Mashindano
Mnamo 1998 wakati wa Mashindano ya Olimpiki Okayo alimaliza wa tano katika shindano la mita 10000.
Alimaliza wa 13 katika mashindano ya IAAF Half Marathon ya 1999.
Miongoni mwa mashindano yake ya ufanisi zaidi ni Mashindano ya :en:New York Marathon ya 2003 na Boston Marathon ya 2002.
Katika mashindano yote anashikilia rekodi.
Aliweka Rekodi mpya katika katika masafa ya Marathon mnamo 4 Novemba 2001 katika mji wa New York, lakini haishikilii sasa hivi.
Mashindano mengine ya Marathon aliyoyashinda ni London Marathon ya 2004, Milan Marathon  ya 2003, San Diego mnamo 2000 na 2001.
Aliiwakilisha nchi yake ya Kenya katika mashindano ya Olimpiki ya 2004- Shindano la wanawake la Marathon.
Yeye hutumia miezi mitatu kila mwaka kujifunza kule Italia.
Alishinda katika mashindano ya Udine Half Marathon ya mwaka wa 2003
na kumaliza wa tatu katika mashindano ya Rome-Ostia Half Marathon ya 2008.

Mengine kumhusu
Okayo anatoka katika jamii ya Kisii. Meneja wake ni Federico Rosa na Kocha wake ni Gabriele Rosa. Ana urefu wa mita 1.52 na uzani wa kilo 43.

Rekodi za Marathon
1999 Chicago Marathon - Nafasi ya Pili
2000 Rock 'n' Roll Marathon (San Diego) - Mshindi
2000 New York City Marathon - Wa Tatu
2001 Rock 'n' Roll Marathon (San Diego) - Mshindi
2001 New York City Marathon - Mshindi
2003 Boston Marathon - Wa nne
2003 New York City Marathon - Mshindi (muda wa 2:22:31, bora zaidi wa kibinafsi)
2004 London Marathon - Mshindi
2004 New York City Marathon - Wa nne
2005 London Marathon - Wa nne
2006 London Marathon - Wa tisa

Tazama Pia
Wakisii

Marejeo

IAAF: Uchambuzi wa Wanariadha 
Marathoninfo profile
Rosa & Associati profile 

Waliozaliwa 1976
Watu walio hai
Wanariadha wa Kenya
Mikoa ya Kenya

Mikoa ya Kenya (kwa Kiingereza "Provinces of Kenya") ilikuwa mgawanyo wa kiutawala kwenye ngazi ya juu nchini Kenya. Taifa liligawanywa katika mikoa minane (tazama ramani). Mikoa hii iligawanywa katika wilaya 46 ambazo ziligawanywa zaidi katika tarafa 262. Tarafa ziligawanywa katika lokesheni 2427, na kisha lokesheni ndogo 6612 Kila mkoa ulisimamiwa na Mkuu wa Mkoa (PC).

Serikali za wilaya za Kenya zaidi hazikufuata mipaka yna tarafa. Zimejumuishwa kama Mabaraza ya Majiji, Manispaa, Miji au ya Kaunti.

Aina ya tatu ya mgawanyiko ni sehemu za uwakilishi bungeni au majimbo. Sehemu hizi ziligawanywa zaidi katika kata.

Katiba ya Kenya ya mwaka 2010 ilifuta ngazi ya mikoa. Tangu mwaka 2013 wilaya za Kenya ni ngazi ya kwanza ya mgawanyo wa kiutawala. Kuna wilaya 47 nchini Kenya ambazo ni maeneo ya kujichagulia bunge na serikali ya kieneo.

Mikoa
 Mkoa wa Kati
 Mkoa wa Pwani
 Mkoa wa Mashariki
 Nairobi (Mji Mkuu)
 Mkoa wa Kaskazini Mashariki
 Mkoa wa Nyanza
 Mkoa wa Bonde la Ufa
 Mkoa wa Magharibi

Angalia Pia
ISO 3166-2:KE

Marejeo

!
Kenya
Sasini

Sasini ni mojawapo wa wazalishaji wakubwa wa chai na kahawa, pia ni mojawapo wa "Wakubwa Sita" wa kuzalisha chai.

Makao makuu ya kampuni hii yamo mji wa Nairobi na kampuni hii imeorodheshwa katika Soko la Hisa la Nairobi.

Sasini ni moja ya kampuni za Kundi la Sameer, kundi hili pia lina makao yake Kenya.

Operesheni

Chai

Chai inapandwa na shirika dogo la Sasini,liitwalo Kipkebe.Kipkebe linaendesha viwanda viwili vya CTC(Kipkebe na Keritor) vyenye vinahudumia mashamba manne yaliyo magharibi wa Kenya.
Vikiwa pamoja,vinaweza kuzalisha zaidi ya kilogramu milioni 8.5 kila mwaka.Chai hii inauzwa na Sasini  kwa nchi kama Misri,Uingereza na nchi nyinginezo.

Kahawa
Kahawa Mashamba ya kampuni hii yako katika Mkoa wa Kati nchini Kenya wakiwa na vituo vyao Wilaya ya Kiambu na Wilaya ya Nyeri.Shamba lao la Mweiga  katika Wilaya ya Nyeri lina uwanja wa ndege wa kusaidia katika usafirishaji ya shehena ya ndege isiyokuwa chini ya mifuko 5,700 ya kahawa.Vifaa vya Sasini vimewafanya wasaidike sana kwa muda ambao kumekuwa na migogora katika usimamizi wa Muungano wa Wapanzi wa Kahawa.Hivyo basi,Sasini ikapata faida kwa muda wa shida hizi za  umeneja.

Maziwa na Mimea ya Kuuza Ng'ambo
Maziwa na Mimea ya Kuuza Ng'ambo:Sekta ya maziwa ya Sasini inazalisha maziwa na maziwa mala yenye mionjo tofauti,bidhaa hizi huuzwa katika soko lolote kwa jumla.Sekta yake ya mmea ya kuuzwa ng'ambo inanawiri,huku wakipanda mahindi na mboga mengineo.

Maduka ya kuuza kahawa
Sasini,hivi majuzi,imeanza kufunugua maduka ya kuuza kahawa mjini Nairobi, ikiwa na lengo la kufanya upanuzi wa biashara yao hadi nje ya Kenya.Hii inaonekana kama kuongeza thamani kwa hisa zao.

Viungo vya nje
Tovuti Rasmi ya Sasini
Sasini katika tovuti ya mystocks 
Sasini katika Stockskenya 

Kampuni za Kenya
Kampuni zilizoorodheshwa katika Soko la Hisa la Nairobi
Back Home

Back Home ni albamu ya nane katika jumla ya albamu za kundi la Westlife ambayo ilitolewa tar. 5 Novemba 2007. Albamu hii inajumuisha nyimbo mpya na baadhi ya nyimbo zimerudiwa.  Orodha ya nyimbo katika albamu hii ilitolewa katika tovuti yao ya Westlife tarehe 3 Oktoba 2007. Tarehe rasmi ya kutolewa kwa albamu ilisogezwa mbele na kuwa tarehe 5 kutoka tarehe ya mwazo na kuwa tarehe 12 Novemba 2007. Albamu hii imeuza zaidi ya nakala milioni tano dunia nzima. Albamu hii ilifanikiwa kufika katika nafasi ya kwanza katika chati ya mzuku ya Uingereza ya katika wiki ya kwanza ya kutolewa kwake, na kuuza nakala zaidi ya 132, 000 katika wiki ya kwanza, na kuendelea kukaa katika nafasi ya kwanza kwa wiki nane mfululizo.
Pia ilishika nafasi ya tano katika albamu zilizoongoza kwa mauzo nchini Uingereza kwa  mwaka 2007 kwa kuuza nakala 854,344. Single ya kwanza kutoka katika albamu hii ni wimbo wa kurudiwa kutoka kwa Michael Bublé  ("Home"), ulioimbwa kwa mara ya kwanza na  Michael Bublé, na ulitoka tar. 29 Oktoba 2007 The song debuted at #3 on the official UK singles chart..

"Us Against The World", ni wimbo  kutoka kwa kunidi la Westlife ambao ulikuwa maalumu kwa ajili ya mashabiki wa Westlife dunia nzima, ulitoka kama single ya pili kutoka albamu hii mnamo tar. 3 Machi nchini Uingereza na Ireland.

Wakati huohuo, wimbo wa  "Something Right",  ambao wenyewe ulitolewa na spidi ya juu kama single ya pili katika bara la Asia na Ulaya. Wimbo huu pia ulitolewa kama wimbo wa kupakua kwenye wavuti nchini Ireland. Wimbo wa  "When I'm With You", wenye miondoko ya R&B, uliweza kuifanya vizuri katika vituo mbalimbali vya redio nchini Indonesia japokuwa haukutolewa kama single.
Nyimbo nyingine za kurudia kutoka katika hii ni pamoja na
"Have You Ever", wa Diane Warren ambao awali ulirekodiwa na Brandy. "All I Ask Of You", Opera ya Sarah Brightman na Michael Ball uliharibika na hivyo wimbo wa  "I'm Already There" wa  Lonestar kuwa badala yake.

Orodha ya nyimbo

Kimataifa

Historia ya kutolewa

Chati

Viungo vya Nje
 Official Westlife Website

Marejeo

p

Albamu za 2007
Albamu za Westlife
Kundi la Sameer

Kundi la Sameer ni kundi kubwa la kampuni za Afrika zilizo na makao yao nchini Kenya. Sameer imejihusisha na ukulima,sekta ya viwanda,teknolojia, ujenzi ,usafiri na fedha. Ofisi za kampuni hii zinapatikana mjini Nairobi na imeorodheshwa katika Soko la Hisa la Nairobi.

Kampuni shirika
Machi 2007: Kampuni shirika za Kundi la Sameer ni:
Benki ya Equatorial Commercial
Sasini  
Dimension Data  
Swift Global Kenya   
Kenya Data Networks   
Ryce East Africa
Yansam Motors
Celtel Kenya/Celtel  
Sameer Africa   - waundaji wa gurudumu - walikuwa wanaitwaa Firestone East Africa
H Young  - uhandisi na ujenzi
Eveready East Africa 
Sameer Industrial Park
Ryce East Africa - Sekta ya uhandisi.

Viungo vya nje
Tovuti rasmi ya Kundi la Sameer
Orodha ya kampuni husika-tovuti ya Kundi la Sameer 

Kampuni zilizoorodheshwa katika Soko la Hisa la Nairobi
Kampuni za Kenya
Nairobi
Chuo Kikuu cha Wesleyan

Chuo Kikuu Cha Wesleyan ni chuo chenye masomo ya shahada katika mji wa Middletown, Connecticut.

Viungo vya nje 
  Tovuti rasmi

Connecticut
Wesleyan
Kampuni ya Kenya Pipeline

Kampuni ya Kenya Pipeline ni kampuni ya serikali yenye jukumu la kusafirisha, kuhifadhi na kuwasilisha bidhaa za aina ya mafuta kwa wateja nchini Kenya ikitumia mfumo wake unaohusisha nchi nzima.

Kampuni hii hushirikiana na Shirika la Taifa la Mafuta nchini Kenya. Ina vifaa vya kuhifadhi na kusambaza mijini Eldoret, Kisumu, Mombasa, Nairobi na Nakuru. Vituo vya usambazaji vinahudumiwa na bidhaa zinazotoka kiwanda cha kusafisha mafuta na kuyagawanya yanavyofaa
kilicho karibu na Nairobi. Bidhaa za ng'ambo ,pia, na zile zitokazo Kituo cha Kuhifadhi cha Kipevu karibu na Mombasa.

Kampuni hii huhusika na vituo vya mafuta ya ndege katika uga wa ndege wa Jomo Kenyatta ,Nairobi na uga wa ndege wa kimataifa wa Moi,Mombasa.

Marejeo

Viungo vya nje
 Tovuti rasmi

Usafiri wa Kenya
mashirika ya serikali ya Kenya
Nairobi
Kampuni za Kenya
David Munyasia

David Munyasia ni bondia wa Kenya, wa kwanza kupatikana na makosa ya kuvunja kanuni za Kamati ya Kimataifa ya Olimpiki ya kutotumia visisimua misuli, wakati wa mashindano ya Olimpiki ya 2004 kule Athens.

Mnamo Agosti 10, 2004, Kamati hiyo ilitangaza kuwa Munyasia, bondia wa Bantamweight amepimwa na kudhihirika kuwa alikuwa ametumia miadarati ya Cathine mnamo Agosti 6.
Alipatikana na kiwango mara nne cha kili cha juu zaidi kinachokubalika cha maikrogramu 5 kwa miliilita moja katika mkojo wake.
Papo hapo alikataliwa kushiriki katika mashindano hayo. Munyasia alikiri kuwa alikuwa akitumia miraa (qat), kisisimua misuli maarufu nchini Kenya.

Mwaka mmoja awali, alikuwa ameshinda nishani ya Fedha katika Mashindano ya All-Africa, uzani wa Bantamweight, jijini Abuja, Nigeria. Alifuzu katika mashindano ya Olimpiki ya Athens kwa kushinda nishani ya Shaba katika mashindano ya 1st AIBA African 2004 Olympic Qualifying Tournament jijini Casablanca, Morocco. Katika pigano la mwisho alishindwa na Mohamed Abdelsayed wa Egypt.

Marufuku yake iliisha mwaka wa 2006 na anatarajiwa kurudi ulingoni.

Marejeo

Viungo vya Nje
Kenyan's appeal thrown out

Wanamichezo wa Kenya
Watu walio hai
Mabondia
Kalamashaka

Kalamashaka (kwa jina lingine K-Shaka) ni kundi la hip hop lenye makao yake katika mtaa wa Dandora, kitongoji katika mji wa Nairobi, Kenya. Kinajumuisha wasanii watatu: Oteraw, Kama na Johny. Kikundi hiki kiliundwa katika miaka ya katikati ya 1990. Walikuwa maarufu kwa wimbo wao Tafsiri Hii uliovuma sana mwaka wa 1997. Kundi hili lilifungua pazia kwa wasanii nyota kadhaa wa kimataifa kati yao Coolio na Lost Boyz na wameimba pamoja na Dead Prez na wasanii wengine wa kimataifa. Wametumbuiza katika nchi kadhaa kama vile Nigeria, Uswidi, Uholanzi, Afrika Kusini, Norway miongoni mwa nyingine. Kalamashaka walifungua njia kwa hip hop katika lugha ya Kiswahili na ikawa inatawala nchini Kenya. Kikundi hiki ni maarufu na mashabiki wake kwa muziki wake wa hardcore rap na wenye ujumbe wa kijamii na kisiasa. Albamu yao ya kwanza Ni Wakati iliyotolewa mwaka wa 2001 ilivuma sana na Channel O ya Afrika Kusini ilicheza mmoja ya video "Fanya Mambo" kutoka katika albamu hii. Albamu hii iliangazia uhalifu mitaani, ukabila, siasa na migogoro ya Afrika. Umaarufu wao ulianza kupungua wakati mitindo ya Genge na Kapuka ilipoibuka ambayo ilikuwa inaweza kuchezeka kwa urahisi na yenye tasfoa ambayo asilimia kubwa ya vijana wanapendelea kusikiliza kuliko muziki wa kifalsafa. Stesheni za redio za FM husita kucheza miziki yenye mpigo wa kijamii kama unaochezwa na Kalamashaka na kupelekea kupungua kwa umaarufu wao. Hata hivyo, kikundi hiki kimeendelea kufanya kazi na kukataa kubadili mtindo kulingana na nyakati na kufanya biashara ya muzik. Kundi hili lilisukuma makundi mengine kama Mashifta, Gidi Gidi Maji Maji, K-South, Necessary Noize na wasanii wengine wengi. 
 
Kikundi hiki kimesaidia vijana wengine wa Dandora kuanza kuimba muziki wa rap. Wanajulikana pia kwa kuanzisha kikundi cha Ukoo Flani Mau Mau ambacho ni mkusanyiko wa takribani wanamuziki wa rap 24 kutoka Nairobi na Mombasa pamoja na Watanzania wachache. Ukoo Flani Mau Mau ilitoa albamu ya Kilio Cha Haki mwaka wa 2004 na kufiuatia na Dandora Burning iliyotolewa mwaka wa 2006. Hawapati kupewa usikizaji mkubwa katika redio au muziki wao kuchezwa kama wanamuziki wa genge na kapuka lakini bado wana mashabiki wengi. 
 
Kama (jina halisi Kamau Ngigi) alitoa albamu yake ya kwanza peke yake, Kamaa mwaka wa 2009. Albamu ilitayarishwa na Ambrose Akwabi wa Mandugu Digital. Wakati huo huo, Kalamashaka wanaifanyia kazi albamu ya Hakuna Case. Albamu hii itatayarishwa na mwanamuziki mkenya mkaazi wa Uswidi Ken Gonga, ambaye alikuwa katika wimbo wa Kalamashaka "Fanya Mambo" [0]

Marejeo

Viungo vya nje 

 KalamashakaTovuti ya awali yenye picha kadhaa
 Kilio Cha Haki (through archive.org)
 Ukoo Flani Mau Mau (through archive.org)
 Ukurasa wa Myspace wa Ukoo Flani

Makundi ya muziki ya Kenya
Crown Berger (Kenya)

Crown-Berger (Kenya) ni kampuni ya rangi nchini Kenya; iliyoanzishwa mwaka wa 1958 na hushiriki katika utengenezaji na usambazaji wa rangi. Crown-Berger ina makao yake makuu mjini Nairobi imeorodheshwa katika Soko la Hisa la Nairobi.

Bidhaa 
Bidhaa za kampuni hii zinahusu:
 rangi ya viwanda
 rangi ya marina
 rangi ya magari
 rangi ya mbao na kadhalika.
Kampuni hii inahusika na kununua na kusafirisha rangi kutoka ng'ambo. Inanunua kutoka kampuni maarufu kama PPG ya Ufaransa, Ferro ya Afrika Kusini,Asian Paints na Berger Internationa ya Dubai na Singapore.Iliendelea katika mpango wke wa upanuzi na kuanzisha bidhaa kaika jina ya "Regal Brand" nchini Uganda. Crown-Berger (Kenya) ina zaidi ya wauzaji wadogo na wakubwa 1500 katika mfumo wao wa usambazaji.

Kampuni hii inaendesha vituo Nairobi,Mombasa,Kisumu na Kampala na ,hivi sasa, ina uwezo wa kuzalisha lita milioni 1 kila mwezi.

Sehemu ya 'wajibu wa kampuni' ya tovuti ya Crown-Berger (Kenya) inaonyesha msaada wa kampuni katika kuandaa michezo na miradi ya kupodoa miji.

Viungo vya nje
Tovuti rasmi ya Crown-Berger Kenya 

Kampuni za Kenya
Kampuni zilizoorodheshwa katika Soko la Hisa la Nairobi
Nairobi
Channel O

Channel O  ni kituo cha muziki chenye makao yake Afrika Kusini ambayo ilianza kupeperusha vipindi kwa mara ya kwanza mapema katika miaka ya tisini. Wazo lake kuu ni muziki wa Kiafrika barani Afrika na ng'ambo. Katika miaka iliyopita, stesheni hii ya muziki imefanya majina ya watangazaji wake kujulikana sana kama vile Mimi, Nonhle, KB, Miss Candy.

Channel O inaweza kupatikana kupitia DSTV, hudumua ya Runinga ya kulipia kwa wakaazi takriban wote barani Afrika. Stesheni hii hupeperusha vipindi mbalimbali vya muziki kama vile Kwaito, Mbhaqanga , Injili (kutoka Afrika na ya Kimataifa), Hip hop, na mingine mingi. Huonyeshwa pia asubuhi katika Magicworld. 

Pia huandaa mashindano ya kila mwaka ya Channel O Music Video Awards sherehe ambapo wasanii hutuzwa kwa mchango wao bora kwa muziki.

Mapokezi
Channel O inajulikana kwa vipindi vyake vyenye uwezo wa mapokezi na majibizano, hasa O-Boma, na baadaye Oboma Express na Young, Gifted and African. Wakati wa wikendi pia hupeperusha kipindi kingine, The 411 ambapo unaweza kujiona na ujumbe wako kwenye Runinga. Kiko na kuta za video na watazamaji ndio wanaochagua orodha ya nyimbo zitakazochezwa.

Kuta za Video
Kutz ya video iliyo kuu zaidi ni O Express (kwa asilia Hit Train). Kuta nyingine ni za miziki maalumu kama vile: pop, Rock, RnB, Injili, Wadada pekee, Wafalme na pia x vs x ambapo video za waimbaji wawili huonyesha katika saa moja. Ina kuta ya video ukuta bila mapumziko ya matangazo ya biashara inayoitwa Heatwave ambayo hupeperushwa kati ya 1500-1600 kila siku. Pia kuna kuta kwa watazamaji kuchagua na pia orodha ya miziki bora kutoka chini hadi juu. Kabla ya tuzo za Channel O zinapofanyika, miziki iliyoteuliwa huchezwa tu katika kuta.

Lelo
Hapa ndipo video za muziki huchanganywa. DJ huchanganya nyimbo hasa kwa ajili ya kipindi hicho. Ni maarufu sana na toleo jipya linalopeperushwa linaitwa Lower Level only fresh music.

Viungo vya nje
Tovuti rasmi 

televisheni za Afrika Kusini
Paul Ereng

Paul Ereng (alizaliwa 22 Agosti 1966) ni mwanamichezo wa zamani wa Kenya na mshindi wa mbio ya 800m katika Olimpiki ya 1988 huku akiwashangaza watu.

Maisha ya hapo awali
Alizaliwa Kitale(katika Wilaya ya Trans-Nzoia) nchini Kenya, Paul Ereng alisomea Shule ya Upili ya Starehe mjini Nairobi. Yeye alikuwa anaonekana kama alikuwa bora katika mbio ya 400m hadi mwisho wa mwaka wa 1988. Baada ya kujiandikisha katika Chuo Kikuu cha Virginia, Ereng alianza kukimbia mbio ya 800m,hapo mwanzo wa 1988.

Maisha katika Riadha
Ereng hakuwahi shindwa katika msimu wa Marekani wa mbio za nje katika mwanzo wa mwaka wa 1988. Yeye alishinda taji la NCAA 800 m katika miaka ya 1988 na 1989. Lakini katika majaribio ya timu ya Olimpiki ya Kenya,Ereng alihitimu kwa kidogo tu kwa kumaliza katika nafasi ya tatu. Ingawa alikuwa anakua kwa kasi sana,Ereng hakuonekana kama mshindi wa dhahabu alipowasili Seoul kwa michezo hiyo ya Olimpiki. Hata hivyo, watu walianza kumsifu na kuona umaarufu wake aliposhinda semi fainali yake na muda wa 1:44.55,uliokuwa muda wake bora wa wakati huo.

Katika fainali ya Olimpiki, Ereng alikuwa katika nafasi ya nne ,walipoingia mkondo wa mwisho, lakini alitimua mbio na akawapita wanariadha wote watatu ili kushinda medali ya dhahabu. Baada ya Olimpiki, alirudi nyumbani Kenya na kukaribishwa kama shujaa. Jambo bora zaidi lilikuwa kupokea medali yake(tena) katika mkutano wa jioni wa shule ya Starehe kutoka kwa marehemu Dkt. Geoffrey William Griffin.Katika Mbio ya Ndani ya Ukumbi ya Dunia mjini Budapest,Ereng alikimbia kasi tena katika mkondo wa mwisho na kushinda medali ya dhahabu katika rekodi mpya ya mbio za ndani ya ukumbi katika muda wa 1:44.84.

Katika mwaka wa 1991, Ereng alishinda tena taji lake la mbio ya ndani ya ukumbi akiwa Seville lakini akawa # 4 katika Mbio ya Dunia ya Ubingwa mjini Tokyo. Ereng hakuwa tisho tena katika mbio za kimataifa baada ya hiyo na akashindwa katika semi fainali ya Olimpiki ya 1992.

Masomo na kazi
Ereng alifuzu kutoka Virginia katika mwaka wa 1993 akiwa na shahada ya digrii ya ukapera katika masomo ya kidini na shahada ndogo ya elimu ya jamii(sociolojia). Yeye anamiliki shamba la ekari 50 Kitale. Mkewe, Fatima,alikuwa mkuu wa mauzo katika Kundi la Nation Media.

Hivi sasa,yeye anafanya kazi kama kocha wa Riadha katika Chuo Kikuu cha Texas, El Paso.

Marejeo 
 Daily Nation, 3 Juni 2000: Bingwa bado yu hai na anafanya mambo
 Daily Nation, 3 Juni 2000:Baada ya kushinda dhahabu

Viungo vya nje 
 Paul Ereng katika IAAF 
 Kuhusu Paul Ereng 
 Mahojiano ya Video ya Paul Ereng katika tovuti ya Flotrack.com

Waliozaliwa 1966
Watu walio hai
Wanariadha wa Kenya
Wanariadha wa Olimpiki ya 1988
Wanariadha wa Olimpiki ya 1992
Wanariadha wa Olimpiki wa Kenya
France 24

France 24 ni kituo cha kurusha programu za televisheni kutoka nchi ya Ufaransa.  

Ilianza utangazaji tarehe 6 Desemba 2006.

Bajeti yake kwa mwaka ni takriban milioni € 80. Inapata fedha kutoka kwa serikali ya Ufaransa, na makao yake iko mjini Issy-les-Moulineaux, karibu na mji mkuu wa Paris. 

Hivi sasa inatangaza habari kwa Kiingereza, Kiarabu na Kifaransa, ingawa Rais Nicolas Sarkozy alipendekeza kuwa kituo hicho kitangaze kwa lugha ya Kifaransa pekee.

France24 inatangazwa kwa stesheni tatu tofauti: ya Kiingereza, ya Kifaransa na ya Kiarabu kuanzia saa nane mchana hadi saa sita usiku (kulingana na masaa ya Paris).

Vipindi vyake 
The News
In The Papers
In The Weeklies
Business
The Business Interview
Beyond Business
The France 24 Interview
Environment
Face-Off
The France 24 Debate
Weather
Health
Fashion
Culture
World Generation
Lessons For the Future
Reporters
Top Story
Web News
Sport
Caring
The Week In Africa
The Week In Maghreb
The Week In Asia
The Week In Europe
The Week In the Americas
The Week In the Middle East
The Week In France
Markets
Opinions
Report
Lifestyle

Wafanyakazi wakuu
Mwenyekiti: Alain de Pouzilhac
Meneja wa habari: Albert Ripamonti
Msimamizi jalada: Jean Lesieur
Msimamizi wa nakala za Kiarabu: Nahida Nakad
Msimamizi wa teknolojia: Frédéric Brochard
Meneja wa wafanyikazi: Béatrice Le Fouest
Meneja wa fedha: Frédéric Genea
Mkuu wa sheria: Anne Kack
Utangazaji: Patrice Begay

Upatikanaji na matumaini
Inapatikana nchini Uropa, Afrika na Mashariki ya Kati kwa njia ya satelaiti. Tovuti yake ni france24.com

France 24 inalenga kushindana na stesheni kama CNN International, BBC World News, Deutsche Welle, na Al Jazeera English.

Marejeo

Ufaransa 
Televisheni ya kimataifa
Brimin Kipruto

Brimin Kipruto (alizaliwa Korkitony, Wilaya ya Keiyo, 31 Julai 1985) ni mwanariadha wa umbali wa wastani wa Kenya.

Alishiriki hasa katika mbio ya 3000m ya kuruka viunzi ambapo muda wake bora kabisa ni dakika 8:04.22.

Katika Mbio za Dunia za Vijana za 2001 mjini Debrecen,Hungaria alikuwa nambari ya pili katika mbio ya 3000m ya kuruka viunzi. Yeye alimaliza masomo yake ya shule ya upili hapo 2003 kutoka Shule ya Sekondari ya Kipsoen. Mwaka uo huo alishiriki katika Mbio ya Vijana ya Afrika nchini Kamerun na akashinda medali ya fedha.Hapo mwaka wa 2004,katika Mbio ya Vijana ya Afrika alishiriki katika mbio ya 1500m badala ya yake ya kawaida na akawa #3.

Ilpofika mwaka wa 2004, baada ya kumaliza # 2 katika majaribio ya Olimpiki ya Kenya,Kipruto(aliyekuwa kijana wa umri wa miaka 19 tu) alishinda medali ya fedha katika Mbio ya Olimpiki ya 2004 katika mbio ya 3000m kuruka viunzi. Katika Mbio ya Mabingwa ya Dunia ya 2005 mjini Helsinki alishinda medali ya shaba katika mbio iyo hiyo ya 3000m. Yeye alimaliza katika nafasi ya tatu tena katika Mbio ya Dunia ya IAAF ya 2005. Katika mwaka wa 2006,alimaliza katika nafasi ya 6 katika fainali ya Mbio ya Dunia,huku akirudia nafasi yake ya 2004.

Katika mwaka wa 2007, yeye alishinda medali ya dhahabu katika mbio ya kuruka viunzi katika Mbio ya Ubingwa,Osaka. Baada ya kuhitimu timu ya Olimpiki ya 2008, kIpruto alishinda medali ya dhahabu katika mbio hiyo. Ingawa katika Mbio ya Mabingwa ya 2009, bingwa mtetezi alikuwa nambari 7 tu.

Hivi sasa anaishi Korkitony na hufanya mazoezi na kundi la Global Sports, Kaptagat karibu na Eldoret chini ya kocha Patrick Sang na Joseph Chelimo.

Matokeo

Matokeo katika mashindano

Muda bora(wa kibinafsi) 
 1500m - 	3:35.23 (2006) 	
 3000m  -	7:47.33 (2006)
 2000m   -	5:36.81 (2001)  	
 3000m   -	8:02.89 (2007)

Viungo vya nje 
 IAAF 
 Brimin Kipruto kwenye IAAF 

Waliozaliwa 1985
Watu walio hai
Wanariadha wa Kenya
Olimpiki ya 2004
Olimpiki ya 2008
My Wife and Kids

My Wife and Kids ni kipindi cha kuchekesha iliyotengenezwa na stesheni ya ABC kuanzia 28 Machi 2001, hadi 17 Mei 2005. Waigizaji wakuu ni Damon Wayans na Tisha Campbell-Martin, na kipindi hiki kilitayarishwa na Touchstone Television.

Ni kuhusu baba aitwaye Michael Kyle, anayempenda mkewe kwa dhati na aliye na mfumu wa kulea watoto wake kwa makini, uerevu na wa kuchekesha.

Hisotria na upatikanaji
Kipindi hiki kilianzishwa na Don Reo, Chris Scantelli, na Damon Wayans. Vipindi vyake huonyeshwa nchini Marekani, Ulaya, Australia, Ubelgiji, Canada, Brazil, Samoa, Afrika Kusini, Kenya, Singapore, Tanzania, India, Pakistan, Ufilipino, Bangladesh, United Arab Emirates, Qatar, Italia, Netherlands, Kupro, New Zealand, Ufaransa, Ujerumani, Uholanzi na Hungary.

Waigizaji
 Jazz Raycole aliigiza kama Claire kwenye msimu wa kwanza. Jennifer Freeman aliendelea kuigiza kama Claire kuanzia msimu wa pili.
 Noah Gray-Cabey alijiunga kuanzia msimu wa tatu, akiigiza kama Franklin.
 Meagan Good pia alijiunga kwenye msimu wa tatu, akiigiza kama mpenzi wa Junior. Meagan alitolewa na Brooklyn Sudano akawekwa badili yake kwa sababu zisizojulikana.

Waigizaji wakuu
 Damon Wayans - Michael Richard Kyle, baba.
 Tisha Campbell-Martin - Janet Marie 'Jay' Kyle, mama.
 George O. Gore II - Michael Richard Kyle, Jr. (aka Junior), mtoto wa kwanza
 Jazz Raycole - Claire Kyle #1, mtoto wa pili (msimu wa kwanza)
 Jennifer Freeman - Claire Kyle #2, mtoto wa pili (kuanzia msimu wa pili)
 Parker McKenna Posey - Kady Kyle, mtoto wa tatu
 Noah Gray-Cabey - Franklin Aloisious Mumford, "mpenzi" wa Kady (kuanzia msimu wa tatu)
 Meagan Good - Vanessa Scott, Mpenzi wa Junior (msimu wa tatu)
 Brooklyn Sudano - Vanessa Scott-Kyle, Mpenzi wa Junior, na hatimaye mkewe (kuanzia msimu wa nne)
 Andrew McFarlane - Tony Jeffers, mpenzi wa Claire (kuanzia msimu wa pili)

Waigizaji wengineo
 Keenan Ivory Wayans - Ken Kyle, nduguye Michael
 Katt Williams - Bobby Shaw, adui wa Michael
 Damon Wayans Jr. - John, rafikiye Junior
 Lester "Rasta" Speight - Calvin Scott, babake Vanessa
 Ella Joyce - Jasmine Scott, mamake Vanessa
 Sean Whalen - Larry.
 Liliana Mumy - Rachel.
 Jamia Simone Nash - Aretha Mumford, nduguye Franklin
 Larry Miller - Stuart Tyler.
 Marlene Forte - Rosa Lopez, mfanyikazi.
 Lauren Tom as Annie Hoo, mwenye mkahawa.
 Chelsea Handler - mfanyikazi.

Mafanikio

Tuzo

Marejeo

Telenovelas
Mto Fal

Mto Fal unapitia Cornwall, Uingereza, kuanzia Goss Moor (kati ya St Columb na St Austell) na kufika katika mtaro wa Uingereza Falmouth. Juu au karibu na ufuko wa Fal ni majumba ya Pendennis na St Mawes na vilevile Shamba la Trelissick. Mto Fal hutenganisha rasi ya Roseland kutoka Cornwall. Kama wengi wa aina yake kwenye pwani ya kusini Cornwall na Devon, kinywa cha Fal Estuary huwa mtaro ulio kivyake au bonde la mto.

Asili 
Asili na maana ya jina la mto haijulikani. Matukio ya kwanza ya jina hili ni katika hati za 969 na 1049 AD. Falmouth, mji ambao ulijulikana kwa jina lingine mpaka karne ya 17, limeitwa baada ya Mto Fal.

Jiografia 
Mito midogo ya Mto Fal ni pamoja na Mto Truro, Mto Kennall, Mto Penryn na Mto Carnon. Restronguet , kidonge na Penpoll ni mianya tatu ya Mto Fal, katika Mto Helford .

Mto huvukwa na feri ya kihistoria ya Mfalme Harry ,chombo ambajo kinaunganisha vijiji vya Feock na Philleigh urefu sawa kati ya Truro na Falmouth.

Mto Fal ulikabwa na ajali ya uchafuzi katika Februari 1992, wakati mgodi jirani wa bati ulifurika. Mto uligeuka kuwa na rangi nyekundu na oparesheni ya kasi ilihitajika kurekebisha maji hayo. 

Wakati wa upungufu wa biashara za kimataifa meli huelekea katika kinywa cha mto Fal

Miji na vijiji juu ya Fal 

 Falmouth
 Feock
 Kujisikia joto na kujaa
 Grampound

 Mylor
 Old Kea
 Penryn
 St Clement

 St Just katika Roseland
 Tregony

Tazama pia
 Mito ya Uingereza

Marejeo 

F
Cornwall